<classify> Tayari Chama cha Kuogelea Tanzania TSA kimethibitisha ushiriki wa wachezaji hao baada ya Baraza la Michezo la Taifa BMT kuwapa kibali cha kushiriki. Kwa mujibu wa Katibu Mkuu wa TSA, Ramadhani Namkoveka, mashindano hayo ni ya kiwango cha juu ambayo wamekuwa wakishiriki tangu mwaka 2010 na kufanya vizuri.TSA inategemea mashindano kama haya kwani yanasaidia wachezaji na makocha kukuza na kupandisha kiwango chake. Ni matarajio yetu kuwa wachezaji wetu watafanya vizuri hasa katika kuimarisha muda wao na hata kuweza kupata medali, alisema na kuongeza kuwa waogeleaji wameahidi kujitahidi kuingarisha Tanzania.Aliwataja wachezaji wanaokwenda huko kuwa ni Adil Bharmal, Amani Dogart, Josephine Oosterhuis, Jacquelene Kortland, Isabella Kortland, Pieter De Raadt, Marin de Villard, na Celina Itatiro.Wachezaji hao watafuatana na makocha Michael Livingstone na Alex Mwaipasi, Meneja wa timu Emma McIntosh na mkuu wa msafara atakuwa Makamu Mwenyekiti wa TSA, Thauriya Diria.Alisema mashindano hayo si ya kufuzu kwa michezo ya Olimpiki huko Brazil 2016, bali kuwapa uzoefu wa michuano ya kimataifa, ikiwa ni pamoja na kupata nafasi ya kuogelea katika bwawa la meta 50.Namkoveka alisema waogeleaji watakaoshindana katika hatua ya kwanza na wenzao kutoka nchi za Kusini mwa Jangwa la Sahara ni Harry McIntosh, Charlie McIntosh, Dhashrrad Magesvaran, Sylvia Caloiaro, Kayleen Van Rensburg. Wengine ni Ursula Khimji, Anjani Taylor, Natania Yasmin Lems na Niamh Baker.  <topic>: michezo 